義大利雖分裂多時，然合久必分，分久必合，勢也。至十九世紀，撒丁王國屢戰於奧地利並義大利諸邦，獨立戰爭有三，先後得法國、普魯士之助，終敗奧地利，統一義大利本島，立義大利王國。至一次世界大戰，雖為三國同盟之國，然義人既定國內之事，欲壯其羽翼，一統其族，取其國北操義大利語之地，而此地為奧匈所據，故義人多不欲盟於奧匈。戰之初，義大利以三國同盟乃防守之約，而奧匈先攻而言中立。後協約諸國許以達爾馬提亞之地，義大利乃擊奧匈。至協約國勝，義國因美國之干，不能得前英法所許之地。遂忿然而退巴黎和會，軍民皆以為協約國所叛。